  Удмуртиысь тӧролэн но кивалтэтлэн пресс-службазы Анжелика Тихонова корреспондент Ижкарын Тулыслэн но Ужлэн нуналзылы сӥзем демонстрацие 25 сюрслэсь трос адями пыриськиз, нош оглом Удмуртияя - 60 сюрс адями. Со сярысь элькун тӧролэн но кивалтэтлэн пресс-службазы ивортӥз. Ижкарысь «Купол» электромеханической заводын ужасьёсын ӵош Удмуртилэн тӧроез Александр Бречалов но ортчиз. Предприятие туэ кылдэм дырысеныз 65 ар тырмонзэ но «Оса» зенитно-ракетной огъетсэ паськыт поттыны кутскемез дырысен 50 ар тырмонзэ пусъе.  Туэ котырес лыдпусъёссэс пусйыны озьы ик «Концерн Калашников» (215 ар), «КБЭ XXI века» (65 ар), Глазкарысь «Химмаш» завод (50 ар), Ижкарысь механической завод (80 ар), Ижкарысь пластмасс завод (50 ар) дасясько.  « Асьмелэн туж кужмо завод сямъёсмы. Предприятиослэн тыршемзы элькунлэн улонэз но азинсконэз вылын юн шӧдӥсько. Обороная промышленностьын гинэ 50 сюрс пала адямиос тыршо, со промышленность удысын ужасьёслэн куиньмосэз люкетэз луэ. Заводъёсмы пӧртэм пыӵал-тӥрлык поттонын дуннеын азьветлӥсьёс луо, нош со сяна, калыклы вузъёс поттонмы но азинске. Адӟиськоды, кыӵе мылкыдын туннэ адямиос мыно. Та кема аръёс ӵоже юнмам туж умой, ӟеч сям, зэмос огазеяськон » Александр Бречалов, Удмуртилэн тӧроез Демонстрацие бадӟым предприятиосын ужасьёс сяна, студентъёс, коньдэт чотын но коммерци огазеяськонъёсын ужасьёс пыриськизы. Пусъём, туэ демонстрация пандемиен сэрен кык ар вис карыса нырысьсэ ортчиз.  Тодэ вайытом, Тулыслэн но Ужлэн нуналзы улсын Ижкарын пӧртэм площадкаос ужало. Тегъёс: Ижкар Удмуртия Мерлык АлександрБречалов  